
Ministru kabineta noteikumi Nr. 825
Rīgā 2024. gada 17. decembrī (prot. Nr. 53 26. §)
Grozījumi Ministru kabineta 2016. gada 14. jūnija noteikumos Nr. 375 "Valsts reģionālās attīstības aģentūras nolikums"
Izdoti saskaņā ar
Valsts pārvaldes iekārtas likuma
16. panta pirmo daļu
· Izdarīt Ministru kabineta 2016. gada 14. jūnija noteikumos Nr. 375 "Valsts reģionālās attīstības aģentūras nolikums" (Latvijas Vēstnesis, 2016, 116. nr.; 2017, 26. nr.; 2019, 135. nr.) šādus grozījumus:
· 1. Izteikt noteikumu nosaukumu šādā redakcijā:
· "Valsts digitālās attīstības aģentūras nolikums".
· 2. Izteikt 1. punktu šādā redakcijā:
· "1. Valsts digitālās attīstības aģentūra ir viedās administrācijas un reģionālās attīstības ministra pakļautībā esoša tiešās pārvaldes iestāde (turpmāk – iestāde). Viedās administrācijas un reģionālās attīstības ministrs iestādes pakļautību īsteno ar Viedās administrācijas un reģionālās attīstības ministrijas starpniecību."
· 3. Izteikt 2. punktu šādā redakcijā:
· "2. Iestādes darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu izveidi, esošo sistēmu un pakalpojumu attīstību, uzturēšanu un lietotāju atbalstu."
· 4. Izteikt 3.3. apakšpunktu šādā redakcijā:
· "3.3. valsts, Eiropas Savienības fondu un citu finanšu instrumentu finansēto projektu ieviešana;".
· 5. Svītrot 3.4. apakšpunktu.
· 6. Izteikt 3.5. apakšpunktu šādā redakcijā:
· "3.5. Viedās administrācijas un reģionālās attīstības ministrija un tās padotības iestāžu informācijas tehnoloģiju risinājumu uzturēšana un lietotāju atbalsts;".
· 7. Svītrot 3.6. apakšpunktu.
· 8. Papildināt ar 3.7. apakšpunktu šādā redakcijā:
· "3.7. ar vēlēšanu organizēšanas un norises procesu īstenošanu saistītā tehnoloģiskā risinājuma (turpmāk – vēlēšanu platforma) darbības uzturēšana un attīstība."
· 9. Izteikt 4.1. apakšpunktu šādā redakcijā:
· "4.1. izstrādā priekšlikumus normatīvo aktu pilnveidošanai elektroniskās pārvaldes jomā;".
· 10. Svītrot 4.10. apakšpunktu.
· 11. Izteikt 4.12. apakšpunktu šādā redakcijā:
· "4.12. īsteno no Eiropas Savienības fondiem un citiem finanšu instrumentiem finansētos Viedās administrācijas un reģionālās attīstības ministrijas kompetencē esošos projektus elektroniskās pārvaldes, informācijas sabiedrības un informācijas tehnoloģiju jomā;".
· 12. Svītrot 4.16. apakšpunktu.
· 13. Svītrot 4.17. apakšpunktu.
· 14. Svītrot 4.18. apakšpunktu.
· 15. Svītrot 4.19. apakšpunktu.
· 16. Svītrot 4.22. apakšpunktu.
· 17. Svītrot 4.24. apakšpunktu.
· 18. Svītrot 4.28. apakšpunktu.
· 19. Papildināt ar 4.29. apakšpunktu šādā redakcijā:
· "4.29. nodrošina vēlēšanu platformas darbības funkcionalitāti."
· 20. Izteikt 12. punktu šādā redakcijā:
· "12. Iestādes direktora izdotos administratīvos aktus un faktisko rīcību var apstrīdēt Viedās administrācijas un reģionālās attīstības ministrijā, ja normatīvajos aktos nav noteikts citādi. Viedās administrācijas un reģionālās attīstības ministrijas lēmumu var pārsūdzēt tiesā."
· 21. Izteikt 13. punktu šādā redakcijā:
· "13. Iestāde reizi gadā sagatavo un iesniedz Viedās administrācijas un reģionālās attīstības ministrijā pārskatu par tās darbību un informāciju par finanšu līdzekļu izlietojumu."
· 22. Papildināt ar 18. punktu šādā redakcijā:
· "18. Šo noteikumu 3.6. un 4.28. apakšpunkts zaudē spēku 2024. gada 31. decembrī."

